хумор за Затворници
Две блондинки отишли на плажа без кавалер. В един момент забелязали някакъв мускулест красавец, той пък - без дама. Първата русокоска прошепнала:
- Тоя е готин пич! Дали е свободен и необвързан? Срам ме е да го попитам!
Другата и отговорила:
- С тоя срам - все самичка ще си останеш! Чакай, аз ще проуча нещата!
И така, тя отишла при въпросния господин и подхванала:
- Здравейте! Нима хубавец като Вас е тук без женска компания?
Оня въздъхнал:
- Какво да ви кажа? Когато човек е бил дълго време в пандиза - отвиква да общува с нежния пол!
Русата се стъписала:
- Ама за какво сте лежали в затвора?
Събеседникът и отговорил:
- Съдебна грешка! Ужким съм убил третата си съпруга! Пълни глупости!
Блондинката се заинтересувала:
- А с втората си съпруга - как се разделихте?
Оня обяснил:
- Застрелях я при законна самоотбрана!
Мацката задълбочила разговора:
- А с първата поддържате ли някакви контакти?
Пичът махнал с ръка:
- Тя загина при нещастен случай. Без да иска се подхлъзна девет пъти и все си удряше главата в теракота!
Блондинката се захилила до ушите и се провикнала към приятелката си:
- Мими, Мими, идвай бързо!
Човекът е свободен!